COMUNA COSTEŞTI, JUDEŢUL IAŞI

STR. ŞCOLII NR.3

Cod poştal 705305

Tel/fax: 0232 722106

ad.primariacostesti@gmail.com
costesti@is.e-adm.ro
-----------------------------------------------------------------------------------------------------------------------------------------------------

ANUNŢ

Având în vedere prevederile art.18 din Hotărârea nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, respectând prevederile Legii nr.142/2026 pentru aprobarea Ordonanței de urgență a Guvernului nr.34/2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative,
Primăria Comunei Costeşti, judeţul Iaşi, organizează, în data de 07.10.2026, concurs de recrutare pentru ocuparea unei funcţii contractuale de execuţie, vacantă, pe durată determinată, de educator, treapta principal, studii S, 4 ore pe zi, 20 de ore pe săptămână, de la  Centrul de zi pentru consiliere şi sprijin pentru părinţi și copii în comuna Costești, judeţul Iaşi, centru fără personalitate juridică, înfiinţat în subordinea Compartimentului asistenţă socială din cadrul Primăriei Costești, jud. Iaşi.
1. Condiţiile de participare la concurs:
1.1. Condiţii generale:

Candidaţii trebuie să îndeplinească condiţiile generale prevăzute prin art.15 din HG nr.1336/2022 şi anume:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art.35 alin.(1) lit.h).

1.2. Condiţii specifice:

· studii: studii superioare absolvite cu diplomă de licență sau echivalentă, în domeniul educației, pedagogiei, psihologiei, științelor educației;
· vechime în specialitatea - vechime de minim 3 ani şi 6 luni în specialitatea studiilor;
2. În vederea participării la concurs, în termen de 10 zile lucrătoare de la data afișării anunțului, candidații pot depune dosar de înscriere la concurs la sediu instituției Primariei comunei Costești, str. Şcolii nr.3, jud. Iaşi, la secretariatul comisiei de concurs - Compartimentul stare civilă, evidenţa persoanei şi resurse umane.
Dosarul de concurs va conţine următoarele documente:  
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Modelul orientativ al adeverinţei menţionate la lit. e) este prevăzut în anexa nr.3 din Hotărârea nr.1336/2022.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit.b)-e), precum şi copia certificatului de încadrare într-un grad de handicap prevăzut se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

Documentul prevăzut la lit.f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. lit.f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la lit. b)-e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format pdf cu volum maxim de 1 MB, documentele fiind acceptate doar în formă lizibilă. 

3. Tipul probelor de concurs
· selecţia dosarelor de concurs;

· proba scrisă;

· interviu.
4. Concursul/examenul se va desfășura la sediul Primăriei comunei Costești, str. Şcolii nr.3, jud. Iaşi conform următorului calendar:
· publicare anunt: 16.09.2026;
· depunerea dosarelor de înscriere la concurs/examen: până în data de 29.09.2026, ora 15:00;

· selecția dosarelor de către membrii comisiei de concurs 30.09.2026, ora 12:00;

· afișarea rezultatelor selecției dosarelor – 30.09.2026, ora 15:00;

· depunerea contestațiilor privind rezultatele selecției dosarelor 01.10.2026, ora 10:00;

· afișarea rezultatului soluționării contestațiilor 01.10.2026, ora 15:00;

· susținerea probei scrise va avea loc la sediul instituţiei publice în data de 07.10.2026, ora 10.00. 

· afișarea rezultatului probei scrise 08.10.2026, ora 10:00;

· depunerea contestațiilor privind rezultatele probei scrise 09.10.2026, ora 10:00;

· afișarea rezultatelor soluționării contestațiilor la proba scrisă - 09.10.2026, ora 12:00;

· susținerea interviului în data de 12.10.2026, ora 10:00;

· comunicarea rezultatelor după sesiunea interviului 12.10.2026, ora 15:00;

· depunerea contestațiilor privind rezultatul interviului 13.10.2026, ora 10:00;

· afișarea rezultatului soluționării contestațiilor 13.10.2026, ora 13:00;

· afișarea rezultatului final al concursului 13.10.2026, ora 15:00.
5. Bibliografia pentru concurs:
· Legea nr.272/2004 (r²) privind protecția și promovarea drepturilor copilului, cu modificările şi completările ulterioare,

Cu tematica: Legea nr.272/2004 (r²) privind protecția și promovarea drepturilor copilului, Cap.I - VII;

· Legea nr.292/2011 asistenței sociale, cu modificările şi completările ulterioare: 

Cu tematica: Legea nr.292/2011 asistenței sociale, Cap.I – IV;

· Legea nr.197/2012 privind asigurarea calității în domeniul serviciilor sociale, cu modificările şi completările ulterioare,

Cu tematica: Legea nr.197/2012 privind asigurarea calității în domeniul serviciilor sociale

· HCL Costeşti nr.26 din 07.05.2026 privind aprobarea Organigramei, a Statului de funcții și a Regulamentului de organizare și funcționare ale „Centrului de zi pentru consiliere și sprijin pentru părinți și copii în Comuna Costești, județul Iași”, modificata ulterior prin HCL Costeşti nr.51 din 26.08.2026 privind completarea Regulamentului de organizare și funcționare al „Centrului de zi pentru consiliere și sprijin pentru părinți și copii în Comuna Costești, județul Iași”, aprobat prin H.C.L. nr.26 din 07.05.2026,

Cu tematica: Regulamentului de organizare și funcționare ale „Centrului de zi pentru consiliere și sprijin pentru părinți și copii în Comuna Costești, județul Iași”.

Pentru relatii suplimentare puteti apela la nr. de telefon 0232 722106, Compartiment stare civila, evidenta persoanei si resurse umane de la Primaria com. Costeşti, jud. Iasi.
Compartiment stare civila, evidenta persoanei si resurse umane

Afisat astazi, 16.09.2026, la sediul Primariei Costești, jud. Iasi si pe site-ul institutiei.

